ᱢᱤᱨᱟᱴ ᱥᱤᱴᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱢᱤᱨᱟᱴ ᱥᱤᱴᱤ, ᱥᱮ ᱢᱤᱨᱟᱴ ᱥᱤᱴᱤ ᱡᱚᱸᱠᱥᱚᱱ, ᱢᱤᱨᱟᱴ ᱥᱚᱦᱚᱨ ᱨᱮᱱᱟᱜ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱶᱟ ᱫᱚ ᱢᱤᱨᱟᱴ-ᱵᱩᱞᱚᱸᱫᱽᱥᱚᱦᱚᱨ-ᱠᱷᱩᱨᱡᱟ ᱞᱟᱭᱤᱱ ᱟᱨ ᱫᱤᱞᱞᱤ-ᱢᱤᱨᱟᱴ-ᱥᱚᱦᱟᱨᱚᱱᱯᱩᱨ ᱞᱟᱭᱤᱱ ᱨᱮᱱᱟᱜ ᱡᱚᱸᱠᱥᱚᱱ ᱠᱟᱱᱟ ᱾ ᱢᱤᱨᱟᱴ-ᱥᱚᱦᱟᱨᱚᱱᱯᱩᱨ ᱴᱚᱴᱷᱟ ᱨᱮᱱᱟᱜ ᱵᱟᱨᱭᱟ ᱞᱟᱭᱤᱱᱤᱝ ᱨᱮᱱᱟᱜ ᱠᱟᱹᱢᱤ ᱦᱚᱨᱟ ᱵᱟᱹᱲᱛᱤ ᱜᱮ ᱪᱟᱞᱟᱣ ᱟᱠᱟᱱᱟ ᱾

ᱱᱚᱶᱟ ᱫᱚ ᱫᱤᱞᱞᱤ ᱰᱤᱵᱤᱡᱚᱱ ᱨᱮ ᱥᱤᱧᱚᱛ ᱨᱮᱱᱟᱜ ᱠᱚᱧᱮ ᱨᱮᱞᱣᱮ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱱᱚᱶᱟ ᱥᱴᱮᱥᱚᱱ ᱫᱚ ᱵᱨᱤᱴᱤᱥ ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱑᱙᱑᱑ ᱥᱮᱨᱢᱟ ᱨᱮᱭ ᱛᱷᱟᱯᱚᱱ ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱫᱚ ᱫᱤᱞᱞᱤ ᱠᱷᱚᱱ ᱦᱚᱨᱤᱫᱣᱟᱨ/ᱫᱮᱦᱨᱟᱫᱩᱱ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾

ᱞᱟᱭᱤᱱ ᱟᱨ ᱰᱟᱦᱟᱨ ᱠᱚ
ᱱᱚᱶᱟ ᱫᱚ ᱢᱤᱨᱟᱴ-ᱵᱩᱞᱚᱸᱫᱽᱥᱚᱦᱚᱨ-ᱠᱷᱩᱨᱡᱟ ᱞᱟᱭᱤᱱ (᱙᱓ ᱠᱤᱞᱚᱢᱤᱴᱚᱨ) ᱨᱮᱱᱟᱜ ᱢᱤᱫ ᱡᱚᱸᱠᱥᱚᱱ ᱠᱟᱱᱟ, ᱡᱟᱦᱟᱸ ᱫᱚ ᱦᱟᱯᱩᱲ ᱡᱚᱸᱠᱥᱚᱱ ᱞᱮᱠᱟᱛᱮ ᱪᱟᱞᱟᱜ ᱠᱟᱱᱟ ᱟᱨ ᱠᱚᱞᱠᱟᱛᱟ-ᱫᱤᱞᱞᱤ ᱞᱟᱭᱤᱱ ᱟᱨ ᱫᱤᱞᱞᱤ-ᱢᱤᱨᱟᱴ-ᱥᱚᱦᱟᱨᱚᱱᱯᱩᱨ ᱞᱟᱭᱤᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱫᱤᱞᱞᱤ ᱠᱷᱚᱱ ᱥᱚᱨᱚᱱᱯᱩᱨ ᱫᱚ ᱵᱟᱨᱭᱟ ᱤᱞᱮᱠᱴᱨᱤᱠ ᱞᱟᱭᱤᱱ ᱢᱮᱱᱟᱜᱼᱟ ᱾ ᱒᱐᱑᱘ ᱥᱮᱨᱢᱟ ᱨᱮ ᱢᱤᱨᱟᱴ-ᱥᱚᱦᱟᱨᱚᱱᱯᱩᱨ ᱠᱷᱚᱸᱰ ᱫᱚ ᱵᱟᱨᱭᱟ ᱛᱮᱭᱟᱨ ᱟᱠᱟᱱ ᱞᱟᱭᱤᱱ ᱠᱟᱱᱟ ᱾ ᱢᱤᱨᱟᱴ-ᱥᱚᱦᱟᱨᱚᱱᱯᱩᱨ ᱠᱷᱚᱸᱰ ᱨᱮᱱᱟᱜ ᱫᱚᱦᱲᱟ ᱯᱩᱨᱟᱹᱣ ᱦᱩᱭ ᱟᱠᱟᱱᱟ ᱾

ᱢᱤᱨᱟᱴ ᱠᱷᱚᱱ ᱵᱤᱡᱽᱱᱳᱨ ᱫᱷᱟᱹᱨᱤᱡ ᱖᱓ ᱠᱤᱞᱚᱢᱤᱴᱚᱨ (᱓᱙ ᱢᱟᱭᱤᱞ) ᱨᱮᱞ ᱞᱤᱸᱠ ᱵᱟᱨᱭᱟ ᱥᱚᱦᱚᱨ ᱠᱚ ᱡᱚᱲᱟᱣ ᱞᱟᱹᱜᱤᱫ ᱛᱮ ᱯᱨᱚᱡᱮᱠᱴ ᱟᱠᱟᱱᱟ ᱾ ᱥᱟᱨᱵᱷᱮ ᱦᱩᱭ ᱟᱠᱟᱱᱟ ᱟᱨ ᱢᱤᱨᱟᱴ ᱨᱮ ᱫᱚᱣᱨᱟᱞᱟ ᱥᱴᱮᱥᱚᱱ ᱠᱷᱚᱱ ᱵᱤᱡᱽᱱᱳᱨ ᱫᱷᱟᱹᱨᱤᱡ ᱞᱟᱭᱤᱱ ᱵᱮᱱᱟᱣ ᱦᱩᱭᱩᱜ ᱠᱟᱱᱟ ᱾ ᱱᱚᱶᱟ ᱰᱟᱦᱟᱨ ᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱥᱚᱦᱚᱨ ᱠᱚᱫᱚ ᱦᱩᱭᱩᱜ ᱠᱟᱱᱟ: ᱫᱚᱣᱨᱟᱞᱟ, ᱢᱚᱣᱟᱱᱟ, ᱦᱚᱥᱛᱤᱱᱟᱯᱩᱨ, ᱵᱚᱦᱥᱩᱢᱟ ᱟᱨ ᱫᱟᱨᱟᱱᱚᱜᱚᱨ ᱾

ᱨᱮᱞᱜᱟᱹᱰᱤ ᱠᱚ
ᱢᱤᱨᱟᱴ ᱥᱤᱴᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱨᱮ ᱗᱘ ᱜᱚᱴᱟᱝ ᱨᱮᱞᱜᱟᱹᱰᱤ ᱛᱤᱸᱜᱩᱭᱟ ᱾ ᱘ ᱜᱚᱴᱟᱝ ᱨᱮᱞᱜᱟᱹᱰᱤ ᱢᱤᱨᱟᱴ ᱥᱚᱦᱚᱨ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱟᱨ ᱱᱚᱸᱰᱮ ᱜᱮ ᱢᱩᱪᱟᱹᱫᱚᱜᱼᱟ ᱾ ᱥᱚᱝᱜᱚᱢ ᱮᱠᱥᱯᱨᱮᱥ, ᱱᱚᱣᱪᱚᱱᱫᱤ ᱮᱠᱥᱯᱨᱮᱥ, ᱨᱟᱡᱽᱭᱚ ᱨᱟᱹᱱᱤ ᱮᱠᱥᱯᱨᱮᱥ ᱮᱢᱟᱱ ᱨᱮᱞᱜᱟᱹᱰᱤ ᱠᱚ ᱵᱩᱞᱚᱸᱫᱽᱥᱚᱦᱚᱨ-ᱟᱞᱤᱜᱚᱲ-ᱠᱟᱱᱯᱩᱨ, ᱟᱞᱞᱟᱦᱟᱵᱟᱫᱽ ᱠᱷᱚᱱ ᱵᱟᱨᱮᱞᱤ-ᱞᱚᱠᱷᱱᱚᱣ ᱞᱮᱠᱟᱛᱮ ᱟᱞᱞᱟᱦᱟᱵᱟᱫᱽ ᱥᱮᱱᱚᱜᱼᱟ ᱾ ᱯᱮᱭᱟ ᱠᱷᱨᱩᱡᱟ-ᱢᱤᱨᱟᱴ ᱯᱟᱥᱮᱱᱡᱟᱨ ᱴᱨᱮᱱ ᱫᱚ ᱢᱤᱨᱟᱴ ᱟᱨ ᱠᱷᱨᱩᱡᱟ ᱛᱟᱞᱟ ᱨᱮ ᱥᱮᱱᱚᱜᱼᱟ ᱟᱨ ᱢᱤᱫᱴᱟᱹᱝ ᱴᱨᱮᱱ ᱩᱢᱵᱟᱞᱟ ᱯᱟᱥᱮᱱᱡᱚᱨ ᱟᱨ  ᱯᱟᱥᱮᱱᱡᱟᱨ ᱦᱚᱸ ᱢᱤᱨᱟᱴ ᱥᱚᱦᱚᱨ ᱠᱷᱚᱱ ᱪᱟᱞᱟᱜᱼᱟ ᱾ ᱫᱤᱞᱞᱤ, ᱢᱩᱢᱵᱟᱭ, ᱢᱟᱫᱩᱨᱟᱭ, ᱠᱚᱪᱩᱵᱷᱮᱞᱤ, , ᱟᱢᱨᱤᱛᱥᱚᱨ, ᱡᱟᱹᱢᱢᱩ ᱛᱚᱣᱤ, ᱳᱠᱷᱟ, ᱵᱤᱞᱟᱥᱯᱩᱨ, ᱯᱩᱨᱤ, ᱤᱱᱫᱳᱨ, ᱩᱡᱽᱡᱮᱱ ᱠᱷᱚᱱ ᱫᱤᱱᱟᱹᱢ ᱦᱤᱞᱚᱜ, ᱵᱟᱨ ᱦᱟᱯᱛᱟ ᱟᱨ ᱦᱟᱯᱛᱟ ᱨᱮ ᱢᱤᱫ ᱫᱷᱟᱣ ᱖᱐ ᱜᱚᱴᱟᱝ ᱨᱮᱞᱜᱟᱹᱰᱤ ᱪᱟᱞᱟᱜᱼᱟ ᱾

ᱫᱮᱦᱨᱟᱫᱩᱱ-ᱟᱱᱚᱱᱫᱽ ᱵᱤᱦᱟᱨ ᱴᱚᱨᱢᱤᱱᱟᱞ ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ ᱦᱚᱸ ᱢᱮᱨᱟᱴ ᱥᱤᱴᱤ ᱡᱚᱸᱠᱥᱚᱱ ᱨᱮᱭ ᱛᱤᱸᱜᱩᱭᱟ ᱾
ᱢᱤᱨᱟᱴ ᱥᱚᱦᱚᱨ ᱛᱟᱭᱚᱢ ᱫᱚᱥᱟᱨ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱫᱚ ᱢᱤᱨᱟᱴ ᱠᱟᱱᱴᱚᱱᱢᱮᱱᱴ ᱠᱟᱱᱟ, ᱡᱟᱦᱟᱸ ᱫᱚ ᱠᱚᱧᱮ ᱥᱮᱫ ᱔ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱤᱱᱯᱨᱟᱥᱴᱨᱚᱠᱪᱚᱨ
ᱱᱚᱣᱟ ᱥᱴᱮᱥᱚᱱ ᱨᱮ ᱴᱨᱮᱠ ᱠᱚ ᱪᱟᱪᱞᱟᱣ ᱟᱨ ᱥᱤᱜᱽᱱᱟᱞᱤᱝ ᱞᱟᱹᱜᱤᱫ ᱛᱮ ᱨᱩᱴ ᱨᱤᱞᱮ ᱤᱱᱴᱟᱨᱞᱚᱠᱤᱝ ᱴᱮᱠᱱᱚᱞᱚᱡᱤ ᱛᱮᱭᱟᱨ ᱟᱠᱟᱱᱟ ᱾ ᱨᱮᱞ ᱭᱟᱨᱰ ᱨᱮ ᱵᱟᱨᱭᱟ ᱞᱟᱭᱤᱱ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱨᱮᱞ ᱨᱮᱠ ᱠᱚ ᱞᱟᱹᱜᱤᱫ ᱠᱚ ᱵᱮᱵᱷᱟᱨᱟ ᱾ ᱱᱚᱣᱟ ᱨᱮ ᱵᱟᱨᱭᱟ ᱠᱳᱪ ᱨᱮᱱᱟᱜ ᱫᱟᱲᱮ ᱥᱟᱶ ᱢᱤᱫ ᱠᱳᱪ ᱠᱮᱭᱟᱨ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾

ᱵᱮᱵᱚᱥᱛᱟ
ᱥᱤᱴᱤ ᱨᱮᱞᱣᱮ ᱥᱴᱮᱥᱚᱱ ᱫᱚ ᱠᱚᱧᱮ ᱨᱮᱞᱣᱮ ᱨᱮᱱᱟᱜ ᱠᱞᱟᱥ-ᱮ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱶᱟ ᱨᱮ ᱨᱮᱥᱴᱚᱨᱟᱱᱴ, ᱣᱮᱴᱤᱝ ᱚᱲᱟᱜ, ᱨᱤᱴᱟᱭᱤᱝ ᱚᱲᱟᱜ, ᱯᱩᱞᱤᱥ ᱥᱴᱮᱥᱚᱱ, ᱯᱳᱥᱴ ᱚᱯᱷᱤᱥ ᱮᱢᱟᱱ ᱞᱮᱠᱟᱛᱮ ᱡᱟᱹᱥᱛᱤ ᱜᱟᱱ ᱥᱚᱨᱠᱟᱨᱤ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱶᱟ ᱥᱴᱮᱥᱚᱱ ᱫᱚ ᱯᱩᱨᱟᱹ ᱵᱷᱮᱜᱟᱨ ᱜᱮᱭᱟ ᱾ ᱯᱞᱮᱴᱯᱷᱚᱨᱢ ᱑ ᱟᱨ ᱒-᱓ ᱛᱟᱞᱟ ᱨᱮ ᱯᱟᱥᱮᱱᱡᱚᱨ ᱠᱚᱣᱟᱜ ᱥᱮᱱᱚᱜ ᱞᱟᱹᱜᱤᱫ ᱮᱥᱠᱮᱞᱮᱴᱚᱨ ᱟᱨ ᱞᱤᱯᱷᱴ ᱠᱚ ᱞᱟᱜᱟᱜ ᱠᱟᱱᱟ ᱾ ᱥᱴᱮᱥᱚᱱ ᱨᱮᱱᱟᱜ ᱵᱚᱞᱚᱱ ᱫᱩᱣᱟᱹᱨ ᱨᱮ ᱯᱤ.ᱮᱱ.ᱵᱤ. ᱟᱨ ᱮᱥ.ᱵᱤ.ᱟᱭᱤ. ᱮᱴᱤ.ᱮᱢ. ᱦᱚᱸ ᱢᱮᱱᱟᱜᱼᱟ ᱾

ᱨᱮᱞᱣᱮ ᱚᱲᱟᱜ ᱨᱮ ᱢᱤᱫ ᱨᱮᱞᱣᱮ ᱠᱟᱹᱢᱤᱭᱟᱹ ᱠᱚ ᱞᱟᱹᱜᱤᱫ ᱨᱮᱞᱣᱮ ᱟᱥᱯᱟᱛᱟᱞ ᱦᱚᱸ ᱢᱮᱱᱟᱜᱼᱟ ᱾

ᱜᱮᱞᱟᱨᱤ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱫᱤᱞᱞᱤ ᱨᱮᱞᱣᱮ ᱠᱷᱚᱸᱰ
ᱛᱷᱚᱠ:ᱠᱚᱧᱮ ᱨᱮᱞᱣᱮ ᱴᱚᱴᱷᱟ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ
ᱛᱷᱚᱠ:ᱢᱤᱨᱟᱴ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ